Daar is ook die ongemaklike besef dat jy Christus se liefde verwerp. As teruggevallene is jy diep bewus daarvan dat jy uit voeling is met God en dat die verhou ding met God wat eens so kosbaar was, ten einde geloop het. Jy begin wonder of daardie vreugde van ‘n innige gemeenskap met God en die vertroue dat jy in die middelpunt van God se Wil is, ooit weer ervaar sal word. Daardie vrede wat alle verstand te bowe gaan, die wete dat alles ten goede meewerk vir hulle wat in God glo en die vervulling wat jy ervaar omdat jy weet dat jy in kontak is met die lewende God, net nie meer daar is nie.
Wat het veroorsaak dat jy afvallig geword het en tevrede is met wat die wêreld bied? Was dit die openbare mening, groepsdruk of sosiale aanvaarding wat dit veroorsaak het? Was dit vir jou té moeilik en die ver eistes té hoog? Was die opposisie te sterk of was die versoeking net eenvoudig te groot?
Dit is te dikwels die geval dat die persoon wat terugval sy geestelike lewe verwaarloos het. Die Woord van God is vir ons siele presies dit wat kos vir ons liggame is. Niemand kan geestelik oorleef sonder om gevoed te word deur die Woord van God nie. (Matt 4:4). Jy kan in ‘n geestelike geraamte verander indien jy die gereelde, biddende en gehoorsame studie van Sy Woord verwaarloos. (Jak 1:25).
In die Gelykenis van die Verlore Skaap: Jesus sê hier baie duidelik dat, indien jy deel van Sy kudde is en jy verdwaal het, Hy jou sal soek en nie sal rus totdat Hy jou gekry het nie. Jy behoort aan Hom, Hy het vir jou gesterf en Hy sal jou terugbring na die veiligheid en sekuriteit van Sy kudde.
“Dit is die Here wat jou teruggeroep het uit jou smart. Jy was soos ‘n jong vrou wat deur haar man verstoot is, sê jou God. Vir ‘n kort rukkie het Ek jou verstoot, maar omdat ek jou baie liefhet, vat Ek jou terug.” Jes 54:6-7. “Elkeen wat die Vader My gee, sal na My toe kom; en Ek sal dié persoon wat na My toe kom, glad n ie verstoot nie.” Joh 6:37.